ประเทศไทย สามารถเป็นสมาชิกองค์การเพื่อความร่วมมือทางเศรษฐกิจและการพัฒนา (OECD) ได้เป็นครั้งแรกในประวัติ
ประเทศไทย สามารถเป็นสมาชิกองค์การเพื่อความร่วมมือทางเศรษฐกิจและการพัฒนา (OECD) ได้เป็นครั้งแรกในประวัติ ซึ่งจะส่งผลดีต่อการจัดการศึกษาของไทยและการเข้ารับการทดสอบพิซ่า กระทรวงศึกษาธิการและหลายหน่วยงานที่เกี่ยวข้อง เร่งยกระดับคะแนนโครงการประเมินผลนักเรียนร่วมกับนานาชาติ (พิซา) อย่างต่อเนื่อง แต่ในขณะเดียวกันก็เกิดคำถามจากหลายฝ่ายด้วยเช่นเดียวกันว่าทำไมหน่วยงานต่างๆ ต้องจริงจังกับการเพิ่มคะแนนและยกการจัดอันดับของไทยมากเพียงนี้ นั้นเป็นเพราะว่า การประเมินคะแนนพิซ่าไม่ได้มีความสำคัญเฉพาะการวัดอันดับการคิดวิเคราะห์ การวัดความรู้ทางวิชาการของนักเรียนอย่างเดียวเท่านั้น แต่ผลพิซ่ายังมีความสำคัญในการสร้างแรงจูงใจให้นักลงทุนจากต่างประเทศสนใจเข้ามาลงทุนในประเทศไทยอีกด้วย ซึ่งหากประเทศไทยมีผลการประเมินที่ดี นั้นย่อมแสดงให้เห็นว่าประเทศไทยมีทรัพยากรบุคคลที่มีคุณภาพสามารถต่อยอดในทางธุรกิจได้ และเมื่อมีนักลงทุนชาวต่างชาวเข้ามาลงทุน การขับเคลื่อนเศรษฐกิจของประเทศก็จะดีตามไปด้วย นั้นคือความสำคัญของพิซ่า แต่ขณะเดียวกันต้องยอมรับว่าแม้ในช่วง 3-4 ปีที่ผ่านมาหน่วยงานที่เกี่ยวข้องจะพยายามอย่างหนักในการยกระดับคะแนนแต่ก็ยังไม่ดีขึ้นเท่าที่ควร ส่าเหตุนั้นเป็นเพราะประเทศไทยไม่ได้มีส่วนร่วมในการกำหนดกฎระเบียบต่างๆ ในการประเมินที่หลายข้อไทยเสียเปรียบเป็นอย่างมากนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวว่า ที่ผ่านมาได้หารือกับผู้บริหารระดับสูงองค์การเพื่อความร่วมมือทางเศรษฐกิจและการพัฒนา หรือ Organisation for Economic Co-operation and Development (OECD) จนทำให้ประเทศไทยได้เป็นสมาชิกขององค์กรดังกล่าว ซึ่งการที่ไทยได้เป็นสมาชิกของ OECD จะทำให้สามารถกำหนดทิศทางการสอบพิซาของเด็กไทย รวมถึงรับทราบนโยบายของหน่วยงานดังกล่าวว่าจะใช้ข้อสอบในลักษณะไหนวัดความรู้เด็ก เพื่อที่เราจะได้วางแผนเตรียมความพร้อมของเด็กไทยได้ง่ายมากขึ้น และเพื่อให้การดำเนินการขับเคลื่อนยกระดับเป็นไปอย่างครบวงจร จะมีการแต่งตั้งคณะกรรมการพิซาแห่งชาติขึ้น โดยมี รมว.ศึกษาธิการ เป็นประธาน ซึ่งคณะกรรมการชุดนี้จะทำหน้าที่กำหนดนโยบายเกี่ยวกับการสอบพิซา ขับเคลื่อนการดำเนินการต่างๆ ที่เกี่ยวข้อง พร้อมกับการเป็นตัวแทนประเทศไทยไปร่วมประชุมกับ OECDนับเป็นความพยายามครั้งสำคัญของผู้ที่เกี่ยวข้องในการเร่งยกระดับคะแนนพิซ่า แต่เหนือสิ่งอื่นใดความพยายามต่างๆ เหล่านี้จะไม่ประสบความสำเร็จเลยหากนักเรียนทุกคนไม่ร่วมมือร่วมใจกัน ในการตั้งใจเรียนและตั้งใจทำข้อสอบให้ดีที่สุด เพราะผลที่ได้ไม่ใช่เฉพาะสร้างความภูมิใจให้ตัวนักเรียนอย่างเดียวเท่านั้น ยังเป็นการประกาศเกียรติภูมิของชาติในเวทีระดับนานาชาติอีกด้วย